****

**Erasmus+ Projekt „Mindfulness and wellbeing of children in European schools“**

Kao što sam naslov projekta govori, tema ovog projekta je dobrobit učenika. Cilj projekta je kroz različite aktivnosti obrađivati različita problemska područja s kojima se susreću partnerske škole u svojoj svakodnevnoj praksi. Škole partneri su  iz **Malte, Irske, Estonije, Portugala i Italije**. Koordinatorica projekta u našoj školi je učiteljica engleskog i njemačkog jezika **Tatjana Kristek**.

Projekt je započeo u rujnu 2020. godine. Kroz dvije godine trajanja projekta učitelji će u svojim matičnim školama provoditi različite aktivnosti s učenicima i roditeljima. Kroz virtualne susrete i planirane mobilnosti škole partneri trebaju razmjenjivati primjere dobre prakse te posjećivati predavanja i radionice na odabrane teme kako bi unaprijedili svoj profesionalni status, stekli nova znanja i iskustva. Osim stjecanja cilj je i primjena novih praksi u matičnim školama i na taj način pomoći djeci, a roditeljima pružiti podršku na putu ostvarivanja što boljih akademskih postignuća i pružanju socio-emocionalne podrške.

Neki od planiranih ishoda projekta su sljedeći:

* Promocija projekta na školskoj web stranici i medijima
* Blog projekta
* FB stranica projekta
* eTwinning projekt koji će se koristiti tijekom trajanja projekta za suradnju i diseminaciju
* Video uratci nastali tijekom trajanja školskih aktivnosti, a koji će se koristiti za upoznavanje roditelja s mogućim pozitivnim scenarijima pri pružanju podrške svojoj djeci
* Provođenje inicijalnog i završnog upitnika
* Izložbe
* Toolkit (Priručnik) u obliku video materijala

Autor: Tatjana Kristek, prof.